Plaasmoordenaar kry lewenslank | Maroela Media
Plaasmoordenaar kry lewenslank
Dries (70) en Mariaan Schoeman (toe 68). Foto: Verskaf
'n Plaaswerker wat 'n bejaarde egpaar so erg op 'n plaas in Mpumalanga aangerand het dat die man later aan sy beserings beswyk het, is lewenslange tronkstraf plus nog 58 jaar opgelê.
Monica Nyuswa, woordvoerder van die NVG, het Saterdag aan Maroela Media gesê Arcolane Doce se vonnis bestaan uit tien jaar vir twee aanklagte van ontvoering, 30 vir twee aanklagte van roof met verswarende omstandighede, tien jaar vir poging tot moord en agt jaar vir diefstal. Vir die moord op Dries Schoeman (70) is hy lewenslange tronkstraf opgelê.
Doce het in Mei vanjaar in die hooggeregshof in Mbombela skuld op al die aanklagte teen hom erken. Dié hof het hom gister eindelik gevonnis.
Maroela Media het vroeër berig die Schoeman-egpaar is op 21 Junie 2017 oorval op hul plaas, Schoongezicht. Pieter Schoeman, die egpaar se seun, het destyds vertel sy ma, Mariaan (toe 68), het omstreeks 16:00 by die huis stilgehou toe vier mans haar van agter oorval en met 'n skerp voorwerp aangerand het.
Hulle het haar daarna met staaldraad vasgebind. Volgens Pieter het sy pa byna 'n uur later by die hek stilgehou, waar hy sy vrou – wat deurdrenk was met bloed – gesien het. Hy het haar probeer losmaak, maar die aanvallers het hom ook van agter oorval.
Dries is herhaaldelik met 'n hoekyster oor sy kop geslaan voordat hy ook vasgebind is, waarna die aanvallers die egpaar in 'n bos ingesleep en daar gelos het. Mariaan kon haarself die volgende oggend loskry en hulp by die bure ontbied.
Dries het onder meer skedelbreuk en bloeding op die brein opgedoen en het net langer as twee weke later in die hospitaal gesterf. Mariaan is ook ernstig beseer, maar het die aanval oorleef.
Doce, 'n Mosambiekse burger wat voorheen vir die egpaar gewerk het, is 'n paar dae ná die aanval in hegtenis geneem.
Dries en Mariaan Schoeman In die nuus Machadodorp Mpumalanga plaasaanvalle
Man steek glo pa dood
Verdagte vas oor moord op N1
Verstaan mie hoekom mense nog immigrante vir hul laat werk nie
onwettige skuim wat oor die grens geloop het om 'n beter lewe te kan hê, nou sit sy tjank
menigte van die oorlopers kom net vir twee dinge, roof en moord
Maar die President het gese daar is nie wit plaas moorde nie…
Jy moet maar alleen klarkom sonder vremde arbeid in en om die huis. Dis nou weer n werker wat omstandighede van die huis geken het. Mense ruk saam en moet nie vremdes vertrou nie. Jammer dat so its kon gebeur.